钦定古今图书集成/明伦汇编/家范典/第111卷 > 《尔雅》 > 《答姨兄胡灵之见寄五十韵》元·稹
## 钦定古今图书集成/明伦汇编/家范典/第111卷 > 《尔雅》 > 《答姨兄胡灵之见寄五十韵》元·稹

九岁解赋诗，饮酒至斗馀乃醉。时方依倚舅族，舅怜不以礼数检，故得与姨兄胡灵之之辈十数人为昼夜游。日月跳掷，于今馀二十年矣。其间悲欢合散，可胜道哉！昨枉是篇，感彻肌骨。适白翰林又以百韵见赠，余因次酬本韵以答贯珠之赠焉。于吾兄不敢变例，复自城至生，凡次五十一字。《灵之本题兼呈李六侍御》，是以篇末有云：

“忆昔凤翔城，龆年是事荣。理家烦伯舅，相宅尽吾兄。
诗律蒙亲授，朋游忝自迎。题头筠管缦，教射角弓骍。
矮马驼鬃韂，犛牛兽面缨。对谈依赳赳，送客步盈盈。
米碗诸贤让，蠡杯大户倾。一船席外语，三榼拍心精。
传盏加分数，横波掷目成。华奴歌淅淅，媚子舞卿卿。
斗设狂为好，谁忧饮败名。屠过隐朱亥，楼梦古秦嬴。”
环坐唯便草，投盘暂废觥。春郊才烂熳，夕鼓已砰轰。
荏苒移灰琯，喧阗倦塞兵。糟浆闻渐足，书剑讶无成。
抵璧惭虚弃，弹珠觉用轻。遂笼云际鹤，来狎谷中莺。
学问攻方苦，篇章兴太清。囊疏萤易透，锥钝股多坑。
笔阵戈矛合，文房栋桷撑。豆萁才敏儁，羽猎正峥嵘。
岐下寻时别，京师触处行。醉眠街北“庙，闲绕宅南营。
柳爱陵寒软，梅怜上番惊。观松青黛笠，栏药紫霞英。
尽日听僧讲，通宵咏月明。正耽幽趣乐，旋被宦途萦。
吏晋资材，枉留秦岁序更。我髯黳数寸，君发白千茎。
芸阁怀鈆暇，姑峰带雪晴。何由身倚玉，空睹翰飞琼。
世道难于剑，谗言巧似笙。但憎心可转，不解跽如擎。
始效神羊触，俄随旅雁征。孤芳安可驻，五鼎几时烹。
潦倒沈泥滓，欹危践矫衡。登楼王粲望，落帽孟嘉情。
巫峡连天水，章台塞路荆。雨摧渔火焰，风引竹枝声。
分作屯之蹇，那知困亦亨。官曹三语掾，国器万寻桢。
逸杰雄姿迥，皇王雅论评。蕙依潜可习，云合定谁令。
原燎逢冰井，鸿流值木罂。智囊推有在，勇爵敢徒争。
迅㧞看鹏举，高音侍鹤鸣。所期人拭目，焉肯自佯盲。
鈆钝丁宁淬，芜荒展转耕。穷通须豹变，撄搏笑狼狞。
愧捧芝兰赠，还披肺腑呈。此生如未死，未拟变平生。”